《鲜于大任自东南归唐安遗予张安国所作水调歌》
宋代·晁公溯

去蜀游东吴，举头望赤霄。
君之门九重，觚棱郁岧嶢。
是中盛文物，簪笔立汉朝。
规摹觉地雄，气象知天高。
计其所从客，皆是夔与皋。
平生闻张公，磊落一世豪。
示我水调歌，奴仆可命骚。
尚想挥翰时，淋漓宫锦袍。
问子何归来，远指万里桥。
答云怀乔木，聊复访衡茅。
未嗟功名忤，非惮道路劳。
不见廊庙具，乃对簿领曹。
明年买扁舟，鼓枻出下牢。
西府有故人，亦应遣弓招。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。